google/wiki40b huggingface dataset:
Pagtatambalan

Sa biyolohiya, ang pagtatambalan (Ingles: mating), na tinatawag ding pagpapareha, pagsasama, pangangasawa, o pag-aasawahan, ay ang pagpaparis ng mga organismong may magkaibang kasarian o ng mga organismong hermaproditiko para sa pagtatalik. Sa mga hayop na nakikipagkapwa, kabilang dito ang pagkakaroon, pangangalaga, at pagpapalaki ng mga supling. Ang pagtatalik o kopulasyon ay ang pagsasanib ng mga organong pampagtatalik ng dalawang mga hayop na nagpaparami sa paraang seksuwal para sa inseminasyon at kasunod na pertilisasyong panloob. Ang dalawang indibidwal ay maaaring magkaiba ang kasarian o mga hermaprodito, katulad ng sa kaso ng mga suso, bilang halimbawa.
Para sa mga hayop, ang mga paraan ng pag-aasawahan ay pakikipagtambalan kahit kanino, pakikipagtambalan sa hindi kahalintulad, pakikipagtambalan sa kahalintulad, o pakikipagtambalan mula sa kalipunan ng mga makakatambal. Sa ilang mga ibon, kasangkot dito ang mga ugali ng paggawa ng pugad at pagpapakain sa mga sisiw. Ang gawaing pantao ng pagpapabulog o pagpapakasta ng domestikadong mga hayop at ng pagsasagawa ng artipisyal na inseminasyon sa mga ito ay isang bahagi ng paghahayupan, na may kaugnay ng pagbubukid at pagsasaka.
1447 Utra

Ang 1447 Utra ay isang planetang hindi pangunahin.
William Cameron Forbes

Si William Cameron Forbes ay naglingkod bilang Amerikanong Gobernador-Heneral ng Pilipinas.
Tender Huang

Si Tender Huang ay isang artista sa Taiwan.
Mónica Dossetti

Si Mónica Dossetti ay isang artista sa Mehiko.
Edgardo Paras

Si Edgardo Paras ay naglingkod bilang mahistrado ng Kataas-taasang Hukuman ng Pilipinas.
Kalihim-Panlahat ng Mga Bansang Nagkakaisa

Ang Kalihim-Heneral ng Mga Nagkakaisang Bansa ay ang pinuno ng kalihiman, isa sa mga pangunahing bahagi ng Mga Bansang Nagkakaisa. Ang kalihim-heneral ang itinuturing na tagapagsalita at pinaka-pinuno ng Mga Bansang Nagkakaisa.
Ang kasalukuyang Kalihim-Heneral ay si António Guterres ng Portugal, na naluklok noong 1 Enero 2017. Si Guterres ay pumalit kay Ban Ki-moon ng Timog Korea natapos ang termino noong 31 Disyembre 2016.

Katungkulan

Ang Kalihim-Heneral ay ang nais ni Franklin Roosevelt na tagapamagitan sa buong mundo, ngunit ayon sa saligan ng Mga Bansang Nagkakaisa ito ang magiging pinaka-pinuno. (Artikulo 97).
Ang opisyal na panuluyan ng Kalihim-Heneral ay isang limang palapag na panuluyan sa pamayanan ng Sutton Place sa Manhattan sa lungsod ng Bagong York. Ang gusaling iyon ay itanayo para kay Anne Morgan noong 1921, at ibinigay bilang donasyon sa Mga Bansang Nagkakaisa nooong 1972.

Termino at Pamimili

Ang mga Kalihim-Heneral ay nagsisilbi ng limang taong taning na maaaring maulit ng isang beses (hanggang dalawang taning lamang). Ang Karta ng Mga Bansang Nagkakaisa ay nagtatakda na ang Kalihim-Heneral ay maitalaga ng Asemblea Heneral matapos iharap ng Kapulungang Panseguridad. Kaya maaari itong pigilan o hindi sang-ayunan ng isa sa limang permanenteng kasapi ng Kapulungang Panseguridad.
Mga daan sa Aserbayan

Ang mga daan sa Aserbayan ay ang pangunahing sistemang transportasyon sa bansang Aserbayan. Kalakip ang sistemang daambakal na isinasailalim sa pagbabago at hindi pa saklaw ang buong bansa lalo na sa mga bulubunduking lugar at ibang mga lugar na may masagabal na topograpiya, ang sistemang daan o lansangang bayan ay ang pinakamahalagang uri ng transportasyon sa bansa. Mahalaga ang gampanin nito kapuwa sa pambansa at pandaigdigang trapiko, dahil na rin sa pagiging isang mahalagang bansang panlulan.

Pangkalahatang buod

Ang kabuuang haba ng sistemang daan sa Aserbayan ay humigit-kumulang 29,000 kilometro na naglilingkod sa kapuwang panloob na pangkargamentong trapiko at nagbibigay ng daan sa mga pangunahing lansangang pandaigdig. Ang unang makabago at patag na mga daan ay itinayo noong ika-19 na dantaon noong bahagi pa ito ng Imperyong Ruso. Sa pangkaramihan, nasa maayos ma kalagayan ang mga lansangan at kinakailangang ipaganda sa pandaigdigang pamantayan na pananaw upang magkaroon ng espasyo sa dumaraming panlulang trapiko. Ang mga pangunahin at pangkabukirang daan ay nasa kalunos-lunos na kalagayan at nasa apurahang pangangailangan ng pagsasaayos at pagpapanatili. Ang sistemang daan mula mga daanang pangkabukiran hanggang mga mabilisang daanan (motorways) ay kasalukuyang sumasailalim sa mabilisang pagbabago kalakip ng mga pagsasaayos at pagpapadugtong. Para sa bawat 1000 km² ng pambansang lupain, may habang 334 na kilometro ng mga daan. 
Ayon sa ulat ng Global Competitiveness Index noong 2017-2018, nasa ika-36 na ranggo ang Aserbayan sa 137 mga bansa para sa kalidad (kalagayan at kalawakan) ng kaniyang imprastrakturang pandaan.
Kapag May Katwiran, Ipaglaban Mo!

Ang Kapag May Katwiran, Ipaglaban Mo! ay isang palabas sa telebisyon sa Pilipinas ng ABS-CBN.
Inhenyeriyang elektriko

Ang inhenyeriyang elektriko ay isang larangan ng inhenyeriya na pangkalahatang nagsasagawa ng pag-aaral at paglalapat ng kuryente, elektroniks, at elektromagnetismo. Unang naging isang mapagkikilanlang hanapbuhay noong huling hati ng ika-19 na daantaon pagkaraan ng komersiyalisasyon ng dekuryenteng telegrapo, telepono, at pagpapamudmod at paggamit ng enerhiyang kuryente. Sumasakop na ngayon ito sa isang malawak na pangkat ng kabahaging mga larangan na kinabibilangan ng elektroniks, mga kompyuter na dihital, telekomunikasyon, at mga sistemang pangkontrol, inhenyeriyang pangradyoprekuwensiya, at pagpoproseso ng signal.
Maaaring kabilangan ang inhenyeriyang elektriko ng inhenyeriyang elektroniko. Ang inhenyeriyang elektriko ay isinasaalang-alang na humaharap sa mga suliraning may kaugnayan sa mga sistemang katulad ng paghahatid ng enerhiyang kuryente (transmisyon ng enerhiyang kuryente) at mga makinang dekuryente, habang ang inhenyeriyang elektroniko ay humaharap sa pag-aaral ng mga sistemang elekroniko na kinabibilangan ng mga kompyuter, sistemang pangkomunikasyon, mga sirkitong integrado, at radar.
Sa naiibang pananaw, ang mga inhenyerong elektriko ay karaniwang nakatuon sa paaggamit ng kuryente sa paghahatid ng enerhiyang kuryente, habang ang mga inhenyerong pang-elektroniks ay nakatuon sa paggamit ng elektrisidad upang mapruseso ang impormasyon. Maaaring magsapin-sapin ang mga subdisiplinang ito, halimbawa na ang sa paglaki ng enerhiyang elektroniko at ang sa pag-aaral ng kaasalan ng malalaking mga grid na pangkuryente na nasa ilalim ng pagtaban ng mga kompyuter na dihital at mga eletkroniks.
Malawak ang magpagpipiliang mga industriya ng mga inhenyerong elektriko, at dahil dito marami ring kasanayan ang kailangan. Ang saklaw ng mga kasanayang ito ay nagmumula sa circuit theory hanggang sa kasanayang pamamahala na kinakailangan ng isang project manager. Marami ring kinakailangang instrumento at kagamitan ng mga indibidwal na inhinyero, mula voltmeter hanggang analisador at komplikadong software na panggawa at disenyo.
Ang electricidad a pinagaaralan bilang agham simula pa noong ika-17 na siglo. Si William Gillbert ang sinasabing unang inhenyerong elektriko. Siya ang nagimbento ng versorium: isang aparato na nakadiskubre ng mga bagay na may statik na electricidad. Siya rin ang kinikilalang nagtatag ng pagkakaiba ng magnetismo at statik na electricidad, pati na rin ang mismong terminong "electricity." Ang mga siyentipikong eksperimento ni Alessandro Volta noong 1775 ay gumawa ng electrophorus, isang aparato na nagdudulot ng static electric charge. Sa taong 1800 naman nabuo ni Volta ang voltaic pile, na sinaunang baterya.
Taegoon

Si Taegoon ay isang mang-aawit sa Timog Korea.
Salansanan ng tubong pangsubok

Ang salansanan ng tubong pangsubok o salalayan ng pangsubok na tubo ay ang estante, paminggalan, banggera (katulad ng pamingganan o labangan) na nagsisilbing patungan ng ginagamit o tauban ng hindi pa ginagamit na mga tubong pangsubok. Maaaring yari ito sa kahoy o metal na nababalutan ng matigas na plastiko.
Mamumuhunan

Ang isang mamumuhunan ay isang taong naglalaan ng kapital na may inaasahang pinansyal na balik sa hinaharap.
Ang pinaka kilalang matagumpay na namumuhunan ay si Warren Buffet. Noong Marso 2013, pangalawa sa Forbes 400 list si Buffet. Ipinayo ni Buffet sa maraming artikulo at mga panayam na ang tamang stratehiya sa pamumuhunan ay pang mahabang panahon at ang pagpili ng mahahalagang tao o bagay ay nangangailangan ng sipag at tiyaga. Si Edward O. Thorp ay matagumpay na nakapamahala ng hedge fund noong mga panahong 1970 at 1980 na sang-ayon sa parehong pamamaraan. Isa pang bagay na halos pareho sila sa paraan ng pamamalakad ay ang tamang pangangasiwa ng salapi. Kahit gaano katagumpayang pagsasagawa ng stratehiya kung wala namang tamang pamamaraan sa pangangasiwa ng salapi, hindi makakamit ang kabuuang kita.
Ang mamumuhunan ay madalas na nagaganap sa pamamagitan ng mga sugong pampamumuhunan, katulad ng pondo para sa pensiyon; mga bangko, mga koredor, at mga insurance companies. Ang mga institusyong ito ay may karapatang maglagay ng salapi na nanggaling mula sa mga indibidwal patungo sa iba't ibang pondo katulad ng investment trust, unit trusts at iba pa, upang mas mapalawak ang puhunan. Ang bawat taong namumuhunan ay may di tuwiran o direktang sakdal sa mga asset na nabili kasama na ang patong ng mga sugong pampuhunan na maaaring malaki at iba-iba. Karaniwang hindi kasama rito ang mga deposito sa pamamagitan ng bangko o anumang institusyong tulad nito. Kasama sa pagpupuhunan ang pagsasari-sari ng mga uri ngasset upang maiwasan ang hindi kailangan at hindi magbubunga ng kahit anong piligro.
Victorino Dennis Socrates

Si Victorino Dennis Socrates ay isang politiko sa Pilipinas.
Distrito ng Agstafa

Ang Rayon ng Agstafa ay isang rayon ng Aserbayan.
Maasa Sudo

Si Maasa Sudo ay isang mang-aawit mula sa bansang Hapon.
Louis Vauxcelles

Si Louis Vauxcelles (1 Enero 1870, Paris – 1943, Paris) ay isang maipluwensiyang Pranses na manunuri ng sining. Siya ang kinikilala bilang tagapag-imbento ng mga katagang Fauvismo (1905), at Kubismo (1908).

Fauvismo

Si Vauxcelles ang lumikha ng pariralang 'les fauves' (na isinasalinwika bilang 'mababangis na mga hayop') na panglarawan sa isang kapangkatan ng mga mamimintura na may kaugnayan kay Henri Matisse. Dahil sa ang kanilang mga ipininta ay nalantad sa mismong silid na kinaroroonan ng isang lilok na klasikal, ipinahayag niya ang kaniyang pagsusuri at hindi pagkagusto sa kanilang mga akda sa pamamagitan ng paglalarawan sa eskultura bilang "isang Donatello na nasa piling ng mga mababangis na hayop" ("Donatello parmi les fauves").
Una niyang ginamit ang katagang kubismo o bizarre cubiques noong 1908 pagkaraang makita ang isang larawan ni Georges Braque. Palait niyang inilarawan ito bilang 'puno ng maliliit na mga tangkalag' (ang tangkalag ay kubo, at pagkalipas nito ang kataga ay madaling ginamit nang malawakan bagaman sa una ay hindi ito ginamit ng dalawang mga manlilikha ng bagong estilo (ang kubismo) na sina Braque at Pablo Picasso.
Noong 1911, pinasimulan niya ang hindi gaanong nakikilalang katagang Tubismo para sa paglalarawan ng estilo ni Fernand Léger.
Charlie Hebdo

Ang Charlie Hebdo (Pranses para sa Lingguhang Charlie) ay isang Pranses na lingguhang magasing satiriko na nagpapakita ng mga dibuho, balita, polemika at mga pagbibiro. Inilalarawan nito ang sarili nito bilang isang sekular at ateista, makakaliwa (leftist) at anti-rasistang pahayagan. Sila ay naglilimbag ng mga artikulong nauukol sa labis na makaka-kanan (extreme right), sa relihiyon gaya ng Islam, Hudaismo, ang Simbahang Katoliko at iba pa, politika, at kultura.
Aklat-pampaaralan

Ang aklat-pampaaralan o aklat-aralin (Aleman: Lehrbuch, Pranses: manuel scolaire, Kastila: libro de texto, Ingles: textbook o coursebook) ay isang manwal o aklat ng mga pagtuturo, direksiyon, paggamit, krokis, aral, aralin, tagubilin, o mga pag-iwi sa anumang mga sangay ng pag-aaral. Ang mga aklat-aralin ay nililikha ayon sa pangangailangan ng mga institusyong pang-edukasyon. Bagaman ang karamihan ng mga aklat-pampaaralan ay inilalathala lamang na nasa anyong nakalimbag, marami na sa ngayon ang makukuha mula sa Internet bilang mga e-book o elektronikong mga aklat at dumarami, bagaman labag sa batas, na nasa pormatong ini-scan na nasa mga network na nagsasalu-salo ng mga talaksan.
Ang aklat-pampaaralan ay isang aklat na ginagamit para sa pag-aaral ng isang paksa. Ginagamit ito ng mga tao upang makaalam ng mga katotohanan at mga pamamaraan na patungkol sa isang partikular na paksa. Kung minsan, ang mga aklat-aralin ay mayroong mga tanong upang masubukan ang kaalaman at pagkaunawa ng isang nag-aaral.
Ang aklat panggawain o aklat-sanayan (Aleman: Arbeitsmappe, Ingles: workbook) ay isang uri ng aklat-aralin na mayroon lamang ng mga nilalamang katanungan at mga ehersisyo. Idinisenyo ang mga aklat-gawain o aklat na pangsanay hindi upang makapagturo subalit upang makapagbigay ng pagsasanay at upang mabigyan ng diin ang mga pook na nangangailangan ng mas dagdag na pagkatuto o pag-aaral. Ang gabay sa rebisyon (Ingles: revision guide) ay isang uri ng aklat-aralin na ginagamit upang ipaalala sa nag-aaral ang hinggil sa paksa at bigyan siya ng karagdagang pagsasanay, natatangi na sa panahon bago sumapit ang araw ng isang pagsusulit o eksaminasyon.
Ang aklat-pampaaralan ay maaaring ipahiram ng mga paaralan sa kanilang mga mag-aaral bilang patnubay nila sa isang kursong itinuturo ng paaralan. Kung minsan, natatangi na ang sa pamantasan, ang mga estudyante ay kailangang bumili ng mga aklat-aralin na kailangan nila o kaya ay humiram mula sa isang aklatan.
Submarino

Ang submarino (Ingles: Submarine) ay isang uri ng sasakyang pandagat na may kakayahang gumana sa ilalim ng dagat. Ito ay karaniwang ginagamit ng mga Hukbong Dagat. Ito ay maaaring pinapagana sa pamamagitan ng kuryente (diesel-electric), isang halimbwa nito ay ang INS Sindhurakshak (S63). Ang mga submarino ay maaari ding paganahin ng Air-independent propulsion at Enerhiyang nukleyar.
Konan, Shiga

Ang Konan ay isang lungsod sa Prepektura ng Shiga, bansang Hapon.
A Best

Ang "A BEST" ay ang pinakasikat na album ni Ayumi Hamasaki. Ito ay nilabas noong Marso 28 ng taong 2001.
Meldy Corrales

Si Meldy Corrales isang aktres sa Pilipinas. Bilang produkto ng Sampaguita Pictures, naging artista siya mula 1954 hanggang 1964. Nauna siyang nakilala bilang kapatid, kaklase, kapitbahay o kaibigan ng mga bidang artista sa mga pelikula.

Talambuhay

Ipinanganak noong 1940 at anak ng dating sumikat din na mang-aawit sa radyo na si Tomas Corrales, Sr. Mahusay siyang umawit at pag-sayaw. Madalas din siyang lumalabas sa mga tanghalang musikal upang umawit o sumayaw na katambal ang kapatid na si Tommy Corrales, na gumaganap-ganap din noon sa mga maliliit na papel sa mga pelikula ng Sampaguita.
Gumanap muna siya sa mga papel bilang kapatid o kaibigan ng mga naunang sumikat na artista hanggang sa unti-unti siyang nakilala sa mga musikal na pelikula. Madalas niyang makatambal si Tito Galla, ang kapatid ni Gloria Romero. Gumanap din siya bilang isa sa mga alalay ni Amalia Fuentes sa babaeng bersyon ng Bondying, ang Baby Bubut. Napansin din siya sa pagkakaganap niya bilang katipan ni Rod Navarro na nabuntis at ipinamigay ang anak kay Lolita Rodriguez dahilan sa ang asawa niyang si Eddie Arenas ay isang baog; hanggang sa mapasama sa Chavacano, isang komedyang pelikula sa pangunguna ni Dolphy.
Sumikat at nagpatuloy ang kanyang karera hanggang sa dekada ng 1960, at doon na siya nagkaroon ng mga sunod-sunod na pelikula magpahanggang 1964. Pumanaw siya noong Ika tatlo ng Mayo, 2013.
1640 Nemo

Ang 1640 Nemo ay isang planetang hindi pangunahin.
Mahal na Araw

Ang Mahal na Araw (Latin: Hebdomas Sancta o Hebdomas Maior, "Dakilang Linggo"; Griyego: Ἁγία καὶ Μεγάλη Ἑβδομάς, Hagia sa kai Megale Hebdomas; Kastila: Semana Santa) sa Kristiyanismo ay ang hulíng linggo ng Kuwaresma at ang linggo bago ang Pasko ng Pagkabuhay. Kasama rito ang mga araw ng Linggo ng Palaspas, Huwebes Santo, Biyernes Santo, at Sabado de Gloria. Hindi ito kasáma sa Linggo ng Pasko ng Pagkabuhay. 
Sa tradisyon ng Silangang Ortodokso, ang Mahal na Araw ay nagsisimula sa Sabado de Lázaro, ang araw bago ng Linggo ng Palaspas. (Linggo ng Pasko ng Pagkabuhay, para sa konteksto, ay ang unang araw ng bagong panahon ng Dakilang Limampung Araw, o Eastertide, doon pagiging ng limampung araw mula sa Linggo ng Pasko ng Pagkabuhay hanggang Linggo ng Pentekostes.) Ito ay sinusundan ng Lingguhan ng Pasko ng Pagkabuhay.
894 Erda

Ang 894 Erda ay isang planetang hindi pangunahin.
Danilo Vizmanos

Si Danilo "Ka Dan" Vizmanos (Nobyembre 24, 1928 — Hunyo 23, 1998) ay isang Pilipinong retiradong kapitan ng Hukbong Dagat ng Pilipinas. Nakilala siya bilang isang aktibista na sumasalungat sa pamahalaan ng Pangulong Ferdinand Marcos ng Pilipinas. Kabilang si Vizmanos sa binigyan ng labis na paggalang ng Pundasyong Bantayog ng Bayani na ibinigay din sa labing-walong iba pa na lumalaban noong batas militar na idineklera ni Marcos.

Talambuhay

Si Danilo Vizmanos ay ipinanganak sa Naic, Cavite noong Nobyembre 24, 1928. Si Paterno Trias Vizmanos ay ang kanyang ama na isang mamamahayag at si Nieves David Poblete naman ang kanya ina na isang guro.
World Rally Championship

Ang World Rally Championship (Pandaigdigang Kampeonato ng Rally), ay isang paligsahan ng rally na itinatag ng FIA noong 1973. Ang unang titulo ng kampeonatong pang-drayber ay napanalunan ni Sandro Munari ng Italya noong 1977.
Marina, California

Ang Marina ay isang lungsod sa California, Estados Unidos.
R. Thomas Smith

Si Robert Thomas "Tom" Smith (Mayo 20, 1878 - Enero 23, 1957) ay isang Amerikanong tagapagsanay ng kabayong pangarera. Ipinanganak siya sa isang kabinang yari sa troso sa kakahuyan ng hilagang-kanlurang Georgia. Bilang isang kabataang lalaking, nagturo siya ng mga kabayo para sa Kabalriya ng Estados Unidos at naghanapbuhay sa isang rantso ng mga baka. Noong 1934, nakatanggap siya ng trabaho bilang tagapagsanay ng pangarerang kabayong si Seabiscuit, na pag-aari ng mayamang negosyanteng si Charles S. Howard. Unang nakaharap ni Tom Smith si Seabiscuit noong 1936. Noong panahong iyon, isang hindi malusog na kabayo si Seabiscuit, matatakutin, at ayaw kumain. Ngunit nabago ni Smith si Seabiscuit sa pamamagitan ng tamang pagturing o pakikitungo rito. Ayon kay Smith, "Nananatiling katulad ng dati ang mga kabayo, magmula nang ipanganak sila magpahanggang sa araw ng kanilang kamatayan... Napagbabago lamang sila ng paraan ng pagtrato sa kanila ng mga tao." Kilala rin siya bilang Silent Tom dahil sa likas na pagiging tahimik.
Sosyo-liberalismo

Ang Sosyo-liberalismo ay ang paniniwala na ang liberalismo ay dapat kasapi ang katarungang panlipunan.
Pang-angkop

Ang pang-angkop o ligatura (Ingles: ligature) ay ang mga kataga, na bahagi ng pananalita, na nag-uugnay sa panuring (modifier, katulad ng pang-uri at ng pang-abay) at salitang tinuturingan.
Sa ibang salita, ginagamit ang mga ito sa pag-uugnay ng mga salitang naglalarawan at inilalarawan. Halimbawa nito sa pangungusap ay; "Nasira ang tulay na kawayan.", "May maraming dahong luntian dito.", "Malayang nakakalipad ang Ibon."

na

Ito ay ginagamit kapag ang unang salita ay nagtatapos sa katinig maliban sa n. Hindi ito isinusulat nang nakadikit sa unang salita. Inihihiwalay ito. Nagigitnaan ito ng salita at ng panuring.
Halimbawa: mapagmahal na tao

-ng

Ito ay ginagamit kung ang unang salita ay nagtatapos sa mga patinig. Ikinakabit ito sa unang salita.
Halimbawa: mabuting nilalang

-g

Ito ay ginagamit kung ang unang salita ay nagtatapos sa n. Ikinakabit ito sa unang salita.
Halimbawa: huwarang mamamayan
Pitong Paham ng Gresya

Ang mga Pitong Paham (ng Gresya) o Pitong Pantas (Griyego: οἱ ἑπτὰ σοφοί, hoi hepta sophoi; Ingles: Seven Sages of Greece; c. 620 – 550 BK) ay ang titulong ibinigay ng sinaunang Griyegong tradisyon sa pitong mga pilosopo, estadista at mambabatas ng unang bahagi ng ika-6 na dantaon na nakilala sa mga sumunod na dantaon dahil sa kanilang karunungan.
Notre Dame of Tacurong College

Ang Notre Dame of Tacurong College ay isang isang kolehiyong paaralan na matatagpuan sa Lungsod ng Tacurong, Sultan Kudarat, Pilipinas.
Ito ay itinatag noong 1950 at kasalukuyang pinamumunuan ni Rev. Fr. Jessie P. Pasquin, DCC.
Moymoy Palaboy

Ang Moymoy Palaboy ay pamagat ng dalawang magkapatid na sina roadfill at james na gumagawa ng mga video sa youtube kung saan milyong milyong manunuod ang nalathala at naitalang nanuod dito.
Sultan

Ang sultan (Arabe: سلطان‎) ay isang katawagan, pangalan, o pamagat para sa mga pinuno o monarka ng Islam. Sa kadalasan, bagaman may kamalian kung minsan, ang asawa ng isang sultan ay tinatawag na sultana o sultanah. Ang salitang sultan ay isang pangngalan sa wikang Arabe na ang kahulugan ay "lakas", "tibay", "may kapangyarihan", "kapangyarihan", o "pagkapinuno". Sa pagdaka, ang salitang ito ay naging ginagamit bilang pamagat ng ilang mga pinunong Muslim na umangkin ng buong kasarinlan, pangingibabaw, at kapangyarihan. Hindi nila kailangang tumanggap ng mga utos o atas mula sa anumang mas mataas na pinuno, na hindi umaako o umaangkin ng buong kakalipahan.  Ang dinastiya at mga lupain na pinamumunuan ng isang sultan ay tinatawag na isang kasultanan o sultanado (sultanate sa Ingles).

Babaeng sultan

Ang katagang sultana (Arabe: سلطانه‎) ay isang pamagat o titulo na nakalaan para sa ilang mga pinunong babaeng Muslim sa kasaysayan. Minsan itong ipinagkakamali bilang pamagat lamang para sa pangunahing asawa ng isang sultan. Sa Kasultanan ng Sulu sa Pilipinas, ang asawa ng sultan ay tinatawag na panguian.
Pisika ng kondensadong materya

Ang pisika ng Kondensadong Materya (Condensed Matter Physics) ay larangan ng pisika ng tumatalakay sa makroskopyo at pisikal na katangian ng materya. Tumatalakay ito sa mga "kondensadong" anyo (phase) na lumilitaw kailanman napakalaki ang bilang ng mga nilalaman sa isang sistema at kung saan malakas ang pagniniig sa pagitan ng mga nilalaman. Ang pinakapamilyar na halimbawa ng mga kondensadong pase ay ang solido at likido na bunga ng pagkakawing at pwersang elektromagnetiko sa pagitan ng mga atomo. Kasama sa mga eksotikong kondensadong pase ay ang mga superfluid at ang Bose-Einstein condensate na matatagpuan sa ilang sistema atomika na nasa napakakababang temperatura, ang paseng superconducting na ipinakikita ng conduction electrons sa ilang materyales, at ang paseng ferromagnetiko at antiferromagnetiko ng ikot sa latis atomiko.
Ang pisika ng kondensadong materya ang pinakamalawak na larangan ng makabagong pisika. Sa isang estimasyon, tersyong bilang ng mga pisikong Amerikano ay kumikilala sa sarili bilang pisiko ng kondensadong materya. Sa kasaysayan nito, lumitaw ang pisika ng kondensadong materya mula sa solid-state physics, na ngayon ay isa niyang pangunahing sub-larangan. Ang katagang "pisika ng kondensadong materya" ay unang ginamit ni Philip Anderson nang kanyang baguhin ang kanyang grupo sa pananaliksik – na noon ay "solid-state theory" – noong 1967. Noong 1978, ang "Division of Solid State Physics sa American Physical Society" ay pinalitan ng pangalan bilang "Division of Condensed Matter Physics". May malaking oberlap ang pisika ng kondensadong materya sa kimika, agham ng materyales, nanoteknolohiya at inhenyeriya.
Isa sa mga dahilan kaya tinawag itong pisika ng kondensadong materya ay dahil maraming konsepto at tekniks na dinebelop sa pag-aaral ng mga solido ay tunay ring nagaganap sa mga sistema ng pluido. Halimbawa, ang konduksiyon ng elektron sa isang konduktor elektrikal na nagaganap na isang uri ng kwantikong fluid ay may kawangki ring katangian ng pluido na gawa sa mga atomo. Sa katunayan, ang kababalaghan ng superconductivity, kung saan ang mga elektron ay namumuo o lumalapot (nagkokodensa) upang makabuo ng isang bagong paseng fluid na kung saan sila makadadaloy nang hindi maglalaho ay kahalintulad sa paseng superfluid na makikita sa helium 3 sa mababang temperatura.